Toate porturile de la malul Mării Negre au fost închise, luni, din cauza vântului puterni, potrivit news.ro.
"Centrul Infotrafic din Inspectoratul General al Poliţiei Române informează că, din cauza vântului puternic, toate porturile de la malul Mării Negre au fost închise", anunţă, luni, Centrul Infotrafic.
Potrivit ANM, 22 de judeţe din zona Carpaţilor Meridionali şi a Carpaţilor de Curbură, dar şi din Dobrogea, estul Munteniei, sud-estul Moldovei, vestul şi sudul Olteniei şi sudul Transilvaniei sunt sub Cod galben de vânt puternic şi ninsori.
"Pe parcursul zilei de luni, în Dobrogea, estul Munteniei, sud-estul Moldovei, vestul şi sudul Olteniei şi în sudul Transilvaniei vântul va prezenta intensificări cu viteze în general de 55...65 km/h", anunţă ANM.